b'\n_START_ARTICLE_\nBattlefield Vietnam\n_START_SECTION_\nM\xc3\xa4ngu sisu\n_START_PARAGRAPH_\n"Battlefield Vietnam" sarnaneb m\xc3\xa4ngija \xc3\xbclesannetelt \xc3\xbcsnagi "Battlefield 1942-ga". Enamikul kaartidel on \xc3\xbclesandeks vallutada vastaste kontrollpunktid, mis lubavad meeskonna liikmetel mobiilsemalt kaardil orienteeruda ning annavad meeskonna kasutusse rohkem s\xc3\xb5idukeid. Nagu teistes Battlefieldi m\xc3\xa4ngudes, on ka Vietnamis oluline roll "piletis\xc3\xbcsteemil", mis m\xc3\xa4\xc3\xa4rab tihti v\xc3\xb5itja ja kaotaja. _NEWLINE_M\xc3\xa4ngu \xc3\xbche osapoole moodustavad Ameerika \xc3\x9chendriigid, esindatud merejalav\xc3\xa4e, maav\xc3\xa4e ja merev\xc3\xa4ega, ja L\xc3\xb5una-Vietnam, esindatud Vietnami Vabariigi armeega, ning vastasteks P\xc3\xb5hja-Vietnam, esindatud Vi\xe1\xbb\x87t C\xe1\xbb\x99ngiga._NEWLINE_M\xc3\xa4ng sisaldab ka palju ajaloolisi relvi ja s\xc3\xb5idukeid, n\xc3\xa4iteks AH-1 Cobra, Mil Mi-8 & Huey helikopterid, F-4 Phantom II, MiG-17, MiG-21 h\xc3\xa4vituslennukid, M551 Sheridan, M48 Patton, T-54 tankid jne. M\xc3\xa4ngus on kasutatud mitut ajastukohast laulu.\n_START_SECTION_\nModifikatsioonid\n_START_PARAGRAPH_\nM\xc3\xa4ngule on loodud mitu modifikatsiooni, neist \xc3\xbcks, mille on v\xc3\xa4lja t\xc3\xb6\xc3\xb6tanud m\xc3\xa4ngu loojad ise, kannab nime "Battlefield: Vietnam World War II Mod". Modifikatsioon koosneb "Battlefield 1942 kaartidest", mida on graafiliselt uuendatud. Samuti on lisatud uusi relvi, n\xc3\xa4iteks leegiheitja ja miinipilduja. \xc3\x9cks populaarsemaid kogukonna loodud modifikatsioone on "Battlefield Balkans 1992-1995", mis k\xc3\xa4sitleb Jugoslaavia s\xc3\xb5du. M\xc3\xa4ngija saab valida neis s\xc3\xb5dades kasutatud relvade ja fraktsioonide vahel, n\xc3\xa4iteks Bosnia, Horvaatia, Serbia ja Jugoslaavia armeed. Lisaks saab m\xc3\xa4ngida Bosnia mud\xc5\xbeahiidina ja Horvaatia Kaitsen\xc3\xb5ukogu liikmena.\n_START_SECTION_\nKriitikute hinnangud\n_START_PARAGRAPH_\n\xc3\x9clevaadete kataloog Metacriticu j\xc3\xa4rgi on "\xc3\xbcldiselt soosivad" hinnangud, kogudes 84 punkti 100-st 48 \xc3\xbclevaate p\xc3\xb5hjal.'